open-index/open-wikipedia-markdown huggingface dataset:
Futuna, Vanuatu

**Futuna** é unha illa da provincia de Tafea en Vanuatu. É a illa máis oriental do país. Foi formada pola elevación dun volcán submarino, cuxa última erupción foi no Plistoceno, polo menos fai 11.000 anos. Alcanza unha altura de 666 m. Ás veces chámase **West Futuna** para distinguila da illa de Futuna de Wallis e Futuna, na Polinesia Francesa.

Hai 5 aldeas na illa de Futuna:
* Iasoa
* Ipao
* Matin'gi
* Napoua
* Mohoun'gha

A aldea principal é Mohoun'gha, no noroeste. Ipao, no nordeste, está xusto ao oeste do aeroporto. A illa conta con dez rexións: Iraro, Itapapa, Itapasiesi, Matangi, Matowei, Nabao, Nariari, Rakaoroa, Serinao e Tchinaroa. Os habitantes da illa teñen un estilo de himno canto, creado polos misioneiros do século XIX, o cal é característico entre as illas do Pacífico.

## Notas 
## Ligazóns externas
Yago Yao

**Yago Yao Alonso-Fueyo Sako**, máis coñecido como **Yago Yao**, nado en Abidjan (Costa do Marfil) o 19 de agosto de 1979,  é un exfutbolista e adestrador costamarfileño nacionalizado español e ecuatoguineano. Xogaba na demarcación de defensa.

## Traxectoria 
De pai español e nai costamarfileña, formouse na canteira do Sporting de Gijón, Mareo, debutando co primeiro equipo na tempada 1998/98. No verán de 2000 fichou polo Celta de Vigo, que xogaba competición europea. A dura competencia no posto de xogadores como Berizzo, Fernando Cáceres ou Sergio Fernández fixo que seíse cedido, primeiro ao Recreativo de Huelva de Primeira e despois ao Real Oviedo e ao Sporting de Gijón de Segunda División.

Regresou en 2004 ao Celta, onde xogou outras tres tempadas sen ter a continuidade agardada a causa das lesións e a pouca confianza depositada nel polos adestradores. Así deixou o club en 2007 tralo descenso a Segunda e fichou polo Cádiz CF e un ano despois polo Levante UD.

En 2009 volveu a Galiza para fichar polo Montañeros CF e un ano despois polo Coruxo FC.

### Coa selección de fútbol 
Aínda que chegou a debutar coa Selección de fútbol de España sub-18, debutou na categoría absoluta coa Selección de fútbol de Guinea Ecuatorial.

## Notas
Tony Estanguet

**Tony Estanguet**, nado o 6 de maio de 1978 en Pau, Francia, é un deportista francés especializado en canoa monopraza (C1).

## Traxectoria 
É triplo campión do mundo de piragüismo en slálom (2006, 2009, 2010) e triplo medallista olímpico en Sidney no 2000, en Atenas no 2004 e en Londres no 2012, sendo o único deportista francés que acadou tres medallas de ouro en tres Xogos diferentes. Foi tamén o abandeirado da delegación francesa nos Xogos Olímpicos de 2008 en Pequín. En novembro de 2012 anunciou a súa retirada como deportista profesional.

## Notas 
## Véxase tamén 
### Ligazóns externas 
* Portal oficial 
* www.olympic.org - Tony Estanguet 
* www.sports-reference.com - Tony Estanguet
División de Honra de Rugby 1969-1970

A **tempada 1969-1970 da Liga Nacional de rugby** foi a terceira edición da máxima categoría do rugby en España, que non se disputaba dende o ano 1954. A liga contou con 6 equipos que previamente tiveron que clasificarse para o torneo. O calendario da competición estivo formado por 10 xornadas. Nel enfrontáronse entre si tódolos equipos a dúas voltas. O campionato rematou o 12 de abril de 1970 cunha xornada na que tódolos encontros se xogaron no Estadio Central de Madrid, e o campión resultante foi o Club Atlético San Sebastián por vez primeira na súa historia.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.
* 1 punto por encontro xogado.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **At.San Sebastián 
|bgcolor=#ffffa5|**26**|| 10 || 8 || 0 || 2 || 145 ||  58

|- bgcolor=#EFEFEF align=center
| 2 ||align=left|  FC Barcelona 
|bgcolor=#ffffa5|**24**|| 10 || 7 || 0 || 3 || 131 ||  95

|- bgcolor=#EFEFEF align=center
| 3 ||align=left|  Canoe NC 
|bgcolor=#ffffa5|**23**|| 10 || 6 || 1 || 3 ||  107 ||  79

|- bgcolor=#EFEFEF align=center
| 4 ||align=left|  CAU Madrid 
|bgcolor=#ffffa5|**19**|| 10 || 4 || 1 || 5 ||  87 || 116

|- bgcolor=#EFEFEF align=center
| 5 ||align=left|  CR Cisneros 
|bgcolor=#ffffa5|**14 ***|| 10 || 3 || 0 || 7 ||  68 || 125

|- bgcolor=#EFEFEF align=center
| 6 ||align=left|  CEU Barcelona 
|bgcolor=#ffffa5|**12**|| 10 || 1 || 0 || 9 ||  63 ||  128

|- bgcolor=#ffffff align=center
|colspan="15"|
>>>
----
En **azul**  o campión de liga (1º).  Cisneros foi sancionado con 2 puntos por retirarse dun encontro. Non houbo descensos.
|}

* O **Club Atlético San Sebastián''' conseguiu o campionato nacional de liga, con 26 puntos en 10 xornadas. Foi o 1º título de liga para o club vasco.

## Véxase tamén 
### Ligazóns externas 
* Anuario 1969/1970 da Federación Española de Rugby 

----
Laureano Santiso Girón

**Laureano Santiso Girón**, nado en Santiago de Compostela en 1899 e finado en Madrid o 7 de setembro de 1981, foi un avogado, xornalista, crítico e político galego.

## Traxectoria 
Fixo o bacharelato no Instituto de Santiago de Compostela, que rematou en 1922. Traballou como avogado. Masón membro da loxa Libredón. Membro do Partido Radical Socialista, participou no pacto de Lestrobe. Na República foi concelleiro de Compostela, designado deputado provincial polo distrito de Santiago-Padrón, foi correspondente de *El Pueblo Gallego* en Santiago de Compostela e colaborou en *Galicia*. Foi nomeado gobernador civil de Salamanca por Portela Valladares o 21 de decembro de 1935, permanecendo no cargo ata o 22 de febreiro de 1936. Nas eleccións de febreiro de 1936 presentouse na candidatura portelista da Coruña pero non foi elixido. Representou o Partido Republicano de Centro no Comité Central da Autonomía.

Co golpe de Estado do 18 de xullo de 1936 estivo agochado, pero foi localizado pola policía nunha casa da Uceira, na parroquia do Eixo, o 17 de setembro de 1937, e foi detido e xulgado en Vigo co resultado de sobresemento provisional. En 1943 foi detido e encarcerado na prisión de Burgos. Abríronlle expediente de responsabilidades políticas. Volveu exercer a avogacía en Compostela a partir de 1949. Finou en Madrid o 7 de setembro de 1981.
## Vida persoal 
Casou con Consuelo Martínez Lamas, coa que tivo unha filla, Matilde Santiso Martínez.

## Notas 
## Véxase tamén 
### Bibliografía 
* 
* 
* 

### Ligazóns externas 
* Ficha en galegos.info
Stari Grad, Belgrado

**Stari Grad** (en serbio cirílico: Градска општина Стари град) é un dos 17 municipios urbanos da cidade de Belgrado, na rexión de Šumadija. A cidade é a parte máis central e máis antiga da capital. En termos de poboación, segundo o censo de 2011, tiña 48.061 habitantes. A área do municipio é de 7&nbsp;km2. Sitúase na altitude de 125 metros sobre o nivel do mar.

## Véxase tamén
### Ligazóns externas
* A páxina oficial do municipio (en serbio)
* O mapa de Stari Grad en *Fallingrain.com*
José del Peso Sevillano

**José María del Peso Sevillano**, nado en La Campana (Sevilla) o 29 de xuño de 1895, foi un mestre e político español.

## Traxectoria 
Estudou maxisterio na Escola Normal de Sevilla, onde ingresou en 1911 e rematou a carreira en 1915. Foi nomeado inspector de ensinanza primaria da provincia de Lugo en xaneiro de 1923. A Junta para Ampliación de Estudios concedeulle unha pensión para Suíza (de outubro de 1925 a marzo de 1926) onde se dedicou ao estudo da psicoloxía experimental e a orientación profesional. Masón, foi membro da loxa Lucus nº 5. Presidente da Organización Republicana Lucense (1930), participou no pacto de Lestrobe. Colaborou en *¡Ahora!* e *Guión*. Foi trasladado á provincia de Huelva a finais de 1930. Foi nomeado Inspector de ensinanza da provincia de Cádiz en setembro de 1932 e en xuño de 1935 pasou á provincia de Córdoba. Logo do golpe de Estado do 18 de xullo de 1936 foi depurado. O seu expediente de depuración resolveuse en xullo de 1942 coa sanción de separación definitiva do servizo e baixa na escala. Sufriu expediente de responsabilidades políticas, que foi sobresido provisionalmente en 1946.

## Vida persoal 
Casou en Becerreá con Carmen Pérez Rosón, sobriña de Eduardo Rosón López, en xullo de 1927.

## Notas 
## Véxase tamén 
### Bibliografía 
* 

* 
### Ligazóns externas 
* Ficha en Represión franquista en Lugo

* Expediente académico de José del Peso Sevillano. Universidad de Sevilla
Parlamento das Illas Baleares

O **Parlamento das Illas Baleares** (en catalán: *Parlament de les Illes Balears*) é, segundo o Estatuto de Autonomía, a representación do pobo de Baleares, ao que corresponde o exercicio do poder lexislativo, aproba os orzamentos, exerce o control do Goberno e elixe ao Presidente das Illas Baleares.

A súa sede atópase na rúa Conquistador de Palma de Mallorca, no edificio do antigo *Círculo Mallorquín*. A súa presidenta desde 2012 é Margalida Duran, do Partido Popular.

## Historia 
O antecedente do actual Parlamento atópase no Gran i General Consell do Reino de Mallorca, aínda que este non tiña rango de Cortes cos mesmos poderes.

O Parlamento Balear foi constituído coa aprobación do Estatuto de Autonomía en 1983.

## Representación de cada illa 
* Mallorca: 33 escanos
* Menorca: 13 escanos
* Eivisa: 12 escanos
* Formentera: 1 escano

## Composición 
## Lista de presidentes 
**Asemblea de Parlamentarios das Illas Baleares** (institución preautonómica)
* Maximilià Morales Gómez 1979- 1983 UM-UCD

**Parlamento das Illas Baleares** (etapa autonómica)

 No.
 Lex.
 Nome
 Inicio
 Fin
 Partido

1.IAntoni Cirerol i Thomàs19831987AP (hoxe PP)

2.IIJeroni Albertí i Picornell19871991UM

3.IIICristòfol Soler i Cladera19911995PP

4.IVJoan Huguet i Rotger19951999PP

5.VAntoni Diéguez Seguí19992003PSIB-PSOE

6.VIPere Rotger i Llabrés20032007PP

7.VIIMaria Antònia Munar i Riutort20072010UM

8.VIIAina Rado Ferrando20102011PSIB-PSOE

9.VIIIPere Rotger i Llabrés20112012PP

10.VIIIMargalida Duran i Cladera2012**Actualidade**PP

## Véxase tamén 
*Goberno das Illas Baleares

### Ligazóns externas 
* Parlamento das Illas Baleares
Luna E-3

Baixo o nome de **Luna E-3**, **Luna E3** ou **Luna Ye-3** pola súa transliteración da lingua rusa. atópase unha familia de sondas espaciais lunares soviéticas formada por dous membros.

## Características 
Houbo dúas sondas Luna E-3: a primeira non chegou a órbita debido a un problema coa última etapa do foguete lanzador 8K72, aínda que alcanzou os 200.000&nbsp;km de altura nunha traxectoria suborbital para logo volver á Terra; a segunda tampouco chegou a órbita debido a un problema cun foguete acelerador do foguete principal.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-6
*Luna E-6LF
*Luna E-6LS
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
Asemblea de Ceuta

A **Asemblea de Ceuta** (en castelán: *Asamblea de Ceuta*) é, xunto co Presidente e o Consello de Goberno, un dos tres órganos institucionais do autogobierno da cidade autónoma de Ceuta. A Asemblea é á vez o Pleno do concello da cidade.

A Asemblea está integrada por 25 membros, elixidos na cidade por sufraxio universal, libre, igual, directo e segredo. Os seus membros ostentan tamén a condición de Concelleiros. As sesións da Asemblea son públicas e correspóndelle elixir de entre os seus membros ao Presidente da cidade de Ceuta, impulsar e controlar a acción do Consello de Goberno, aprobar os orzamentos e contas da cidade e aprobar os plans de fomento, ordenación e actuación de interese xeral, entre outros. Así mesmo, tamén lle corresponden as atribucións que lle corresponden como Pleno do Concello.

## Composición 
A Asemblea de Ceuta está composta polo Presidente, que é á súa vez o Alcalde e Presidente da Cidade Autónoma e vinte e catro deputados dos diferentes partidos políticos, que son á vez concelleiros.

Desde as Eleccións á Asemblea de Ceuta de 2011, a cámara está composta polos seguintes grupos:

* **PP**: 18 deputados.
* **Caballas**: 4 deputados.
* **PSOE**: 3 deputados.

## Véxase tamén 
### Ligazóns externas 
* Lei Orgánica 1/1995, Estatuto de Autonomía de Ceuta
Asemblea de Melilla

A **Asemblea de Melilla** (en castelán: *Asamblea de Melilla*) é o órgano representativo da cidade autónoma de Melilla, composta por vinte e cinco membros elixidos por sufraxio universal, libre, directo e segredo e que teñen tamén a condición de concelleiros ao asumir as funcións que as leis recoñecen á organización municipal.
O Estatuto de Autonomía de Melilla, aprobado por Lei orgánica de 13 de marzo de 2005 ao amparo do artigo 144, b) da Constitución, atribúelle as funcións de elixir o Presidente da Cidade, que o é tamén da Asemblea, o control do Consello de Goberno, incluída a moción de censura ao Presidente e as facultades normativas propias para a súa organización. Como a outras comunidades autónomas recoñéceselle o dereito a presentar proxectos de lei ante o Congreso dos Deputados e a remitir ao mesmo proposicións de lei, pero non a potestade lexislativa.

## Composición 
A Asemblea de Melilla está composta polo Presidente, que é á súa vez o Alcalde e Presidente da Cidade Autónoma e vinte e cinco deputados dos diferentes partidos políticos, que son á vez concelleiros.

Desde as Eleccións á Asemblea de Melilla do 22 de maio de 2011, a cámara está composta polos seguintes grupos:

* **PP**: 15 deputados.
* **Coalición por Melilla (CpM)**: 6 deputados.
* **PSOE**: 2 deputados.
* **Partido Populares en Libertad (PPL)**: 2 deputados.

## Véxase tamén 
### Outros artigos 
*Consello de Goberno de Melilla

### Ligazóns externas 
*Páxina web da Asemblea de Melilla  
*Estatuto de Autonomía de Melilla, Boletín Oficial del Estado.
Excomuñón

[miniatura|Imaxe do [papa Gregorio IX excomungando.]]
A **excomuñón** (do latín eclesiástico *ex-communicare*, "botar da comunidade") é unha censura relixiosa usada para privar, suspender ou limitar a filiación nunha comunidade relixiosa ou para restrinxir certos dereitos dentro dela. O termo aplícase polo xeral a algunha igrexa ou comunidade cristiá, mais hai castigos semellantes noutras relixións. Nalgunhas relixións, a excomuñón inclúe unha condenación espiritual do membro do grupo. Tamén pode implicar o exilio e a vergoña comunitaria da persoa excomungada.

## No cristianismo 
### Catolicismo 
No dereito canónico da Igrexa Católica a excomuñón é unha censura e, xa que logo, unha pena correctiva que pretende convidar á persoa a cambiar de comportamentos ou actitudes, arrepentirse, e volver á comuñón plena. Non é, por tanto, unha "pena expiatoria" para paliar o mal feito nin unha "pena vingativa" co único propósito de castigar.

A excomuñón pode ser *latae sententiae* (automática, imposta no momento de cometer unha ofensa para a que o dereito canónico impón dita pena) ou *ferendae sententiae* (imposta de xeito directo por un superior ou declarada como sentenza dun tribunal eclesiástico).

Os excomungados seguen a ser considerados católicos e, xa que logo, manteñen obrigas como a asistencia a Misa, malia non poder recibir a Eucaristía e de tomar parte activa na liturxia (ler, levar as ofrendas etc.). Porén, a súa comuñón coa Igrexa considérase gravemente deteriorada. Malia todo, ínstaselles a manter relación coa Igrexa, xa que a excomuñón busca o seu arrepentimento e a súa volta á participación activa na vida da mesma.

### Ortodoxia 
Na Igrexa Ortodoxa, a excomuñón consiste na exclusión dun membro da participación na Eucaristía, non a expulsión da Igrexa. Isto pode ter diversas causas, como non ter confesado nun ano ou como parte dun período de penitencia. O propósito disto é que o membro volva á plena comuñón. As Igrexas Ortodoxas teñen unha forma de expulsión, declarando anatema, mais isto resérvase só a actos de herexía seria e persistente. O Patriarcado de Moscova declarou herexe a Sergei Bulgakov deste xeito, ao declarar que Santa Sofía era semellante a unha cuarta dimensión da Santa Trindade.

### Luteranismo 
### Anglicanismo 
A Igrexa de Inglaterra non ten unha regulamentación específica dos motivos ou da forma da excomuñón. Porén, ten regulamentado que as exequias relixiosas pódense negar aos excomungados:

A Igrexa Episcopaliana dos Estados Unidos, como parte da Comuñón Anglicana, comparte moitas normas canónicas coa Igrexa de Inglaterra, e estes determinan a súa política en canto á excomuñón.

## Conceptos semellantes noutras relixións 
### Xudaísmo 
O *herem* é a maior censura relixiosa no xudaísmo. Supón a exclusión total da persoa da comunidade xudía. Agás nos casos da comunidade haredi, o *herem* desapareceu logo da ilustración, cando as comunidades xudías perderon a súa autonomía política. Unha orde *siruv* emitida por un tribunal rabínico tamén pode limitar a participación relixiosa.

## Notas
Consello de Goberno de Melilla

O **Consello de Goberno de Melilla** (en castelán: *Consejo de Gobierno de Melilla*) é o órgano colexiado da cidade autónoma de Melilla, que exerce as funcións executivas e administrativas que lle atribúen as leis. Está integrado polo Presidente, elixido pola Asemblea, e os Conselleiros que son nomeados e separados libremente por aquel en número non determinado.
O Estatuto de Autonomía de Melilla, aprobado por Lei orgánica de 13 de marzo de 2005 ao amparo do artigo 144, b) da Constitución, atribúelle as funcións de dirixir a política da cidade e as funcións executivas e administrativas en xeral e as sinaladas especificamente no estatuto ou delegadas polo Estado nos termos que o mesmo determine e que non sexan competencia da Asemblea. Tamén ten a potestade regulamentaria nas materias que lle son propias e cumpre as funcións de Pleno dun Concello.

O Presidente é elixido pola Asemblea e responde ante ela, coa moción de censura e a cuestión de confianza. O Consello cesa polo falecemento do Presidente, a dimisión do mesmo, a súa declaración de incapacidade, ao prosperar unha moción de censura por maioría absoluta ou non obter a confianza, tralo cumprimento do período para o que foi elixido ou coa celebración de eleccións. En todos os casos o Consello cesante quedará en funcións ata a elección do novo. A diferenza doutras comunidades autónomas, o Presidente non ten a facultade de disolver a Asemblea.

## Véxase tamén 
### Outros artigos 
*Asemblea de Melilla

### Ligazóns externas 
*Estatuto de Autonomía de Melilla, Boletín Oficial del Estado.
Foa

**Foa** é unha illa de Tonga. Atópase situada no grupo Ha'apai no centro do país, ao nordés da capital nacional de Nuku'alofa. Foa está a lado da illa de Lifuka unida por unha calzada, a 640 metros ao nordeste de Lifuka. Ten unha superficie de 13,39&nbsp;km². En 2006 tiña 1485 habitantes, 51 máis ca en 1996.

## Asentamentos 
* Faleloa
* Fangale'ounga
* Fotua
* Lotofoa

## Notas 
## Véxase tamén 
### Ligazóns externas 
* Lifuka & Foa
Ramiro Prieto Cernadas

**Ramiro Prieto Cernadas**, nado en 1893 e finado en Santiago de Compostela o 25 de novembro de 1940, foi un avogado e político galego.

## Traxectoria 
Traballou na liña ferroviaria Santiago-Pontevedra, e foi recadador de cédulas do distrito de Pontevedra. Masón, membro do Centro Republicano de Santiago en 1930, asistiu a sinatura do pacto de Lestrobe. Despois fíxose procurador dos tribunais e traballou co avogado Manuel María González López. Finou en Santiago de Compostela o 25 de novembro de 1940 aos 47 anos.
## Vida persoal 
Casou con Carmen López Llanera e foi pai de Ramiro e Ruth Prieto López.

## Notas
LibraryThing

**LibraryThing** é unha aplicación web de catalogación social para almacenar e compartir listaxes de libros coa fin de establecer un catálogo ordenado e etiquetado que permite as valoracións e os comentarios e que posibilita conectarse con xente con gustos semellantes, destínase tanto a particulares como a autores, bibliotecas e editoriais. Desenvolvida polo estadounidense Tim Spalding, subiuna por vez primeira a Internet de forma pública o 29 de agosto de 2005. En maio de 2006 AbeBooks mercou o 40% da compañía, que dous anos despois adquiriu Amazon. Desde o ano 2009 Cambridge Information Group ten unha participación minoritaria e Booker é o distribuídor mundial dos produtos LibraryThing para as bibliotecas. En xullo de 2013 tiña máis de 1&nbsp;700&nbsp;000 usuarios rexistrados e máis de 83&nbsp;000&nbsp;000 de libros catalogados.

## Funcións 
A inscrición na web é gratuíta mais só permite inserir un máximo de 200 libros, sendo preciso pagar unha cota anual ou vitalicia para engadir máis. A función máis importante de LibraryThing é a catalogación automática de libros, importándoos de bases de datos de distribuidores e bibliotecas por medio do protocolo Z39.50, totalizando unhas 700 fontes dispoñibles de todo o mundo, aínda que polo de agora non hai ningunha galega, que fornecen rexistros MARC e Dublin Core a LibraryThing. Tras enviar o ISBN ou algunha palabra clave como o título ou o autor e atopar o libro e a edición correcta prémese para engadilo ao catálogo do usuario. Se o libro ou a edición atopadas non están dispoñibles ou os datos non son correctos pódese engadir manualmente ou modificar o rexistro posteriormente. Tamén se poden importar libros polo ISBN ou do catálogo doutro membro.

A función "Recomendacións", aparecida en abril de 2006, fornece recomendacións de libros baseadas en nubes de etiquetas cos que os usuarios poden catalogar os seus libros, e tamén amosa as recomendacións de lectura a partir dun libro ou dun autor específico.

## Notas 
## Véxase tamén 
### Ligazóns externas 
* LibraryThing
Aix (mitoloxía)

**Aix** era unha cabra tan horrenda que os Titáns, que non soportaban vela, pediron á súa nai Terra (Xea) que a escondera. Gaia enviouna á illa de Creta e, grazas a iso, máis tarde tería a oportunidade a dar o peito a Zeus cando este era un neno e estaba refuxiado na illa.

Da súa pel, Zeus fixo unha coiraza, a Éxida, e un dos seus cornos a Cornucopia, que ofreceu a Amaltea.

Nalgunhas lendas, confúndese á mesma Amaltea, a nutriz de Zeus, coa cabra Aix.

## Notas 
## Véxase tamén 
### Bibliografía 
*
Lista de illas de Tonga

A seguinte e unha **lista de illas** e cidades (pobos e aldeas) **de Tonga**, en orde alfabético.

## Disposición 
### Arquipélago Subgrupo
*Illa (todos os nomes de illas en negra), 
***Distrito nesa illa* (no seu caso, en cursiva)
***Lugar da illa, 
****Localidade ou area dese lugar
**Outro lugar na illa (non nun distrito)
**Illote considerado como pertencente á illa principal
***Lugar nese illote

## Grupo Ha'apai
### Grupo Lifuka
*Fatumanongi 
*Foa 
**Nukunamo 
*Fotuha'a 
*Hakauata 
*Ha'ano,  
*Kao 
*Lifuka,  
*Limu 
*Lofanga 
*Luahoko 
*Luangahu 
*Meama 
*Mo'unga'one 
*Niniva 
*Nukupule 
*Ofolanga 
*Tofua 
*Uoleva 
*Uonukuhahake 
**Tofanga 
**Uonukuhihifo 
*'Uiha 
**Tatafa 

### Arquipélago Lulunga
*Fakahiku 
*Fetoa 
*Fonuaika 
*Foua 
*Ha'afeva (Ha'apai) 
**Ha'afeva (village) township,  
**Fonuamaka 
**Kolo (Ha'apai) 
**Leteo'o 
**Onoiki 
*Kito 
*Kotu 
**Kotu village township 
*Lekeleka (Ha'apai) 
*Luanamo 
*Matuku (Tonga) 
**Matuku (village) township 
*Nukulei 
*Pepea 
*Putuputua 
*Teaupa 
*Tokulu 
*Tungua  
**Tungua township,  
*'O'ua 
**'O'ua township 

### Grupo 'Otu Mu'omu'a
*Fetokopunga 
*Fonoifua 
**Fonoifua township 
**Meama 
**Tanoa 
*Hunga Ha'apai 
*Hunga Tonga 
*Kelefesia 
*Lalona 
*Mango 
**Mango township 
**Mangoiki 
*Nomuka 
**Nomuka township 
**Loto 
**Puho'ava 
**Tefisi 
*Nomuka iki 
**Muifuiva 
*Nuku 
*Nukufaiau 
*Nukutula 
*Tau 
*Telekivava'u 
*Tele-ki-Tonga 
*Tonumea 

## Grupo Niuas
*Niuafo'ou,  
**Motu Lahi 
**Motu Molemole 
**Motu Si'i 
**Motu 'A'ali 
*Niuatoputapu 
**Hakautu'utu'u 
**Hungana 
**Nukuseilala 
**Sikaiha'a 
**Tafuna 
**Tavili 
**Tu'unga 
*Tafahi 

## Grupo Tongatapu
*Arrecifes Minerva (ver tamén República de Minerva) 
**Tele-ki-Tokelau
**Tele-ki-Tonga
*Tongatapu (island) 
**Fukave 
**Kanatea 
**Makaha'a 
**Malinoa 
**Manima 
**Mata'aho (Tongatapu) 
**Monūafe 
**Motutapu 
**Mo'unu (Tongatapu) 
**Mo'ungatapu 
**Ngofonua 
**Nuku 
**Nukunukumotu 
**Oneata 
**Pangaimotu 
**Polo'a 
**Talakite 
**Tau 
**Toketoke 
**'Ata (Tongatapu) 
**'Atata, illa 
**Tufuka 
**Velitoa Hahake 
**Velitoa Hihifo 
**'Alakipeau 
**'Eueiki 
**'Onevai 
**'Onevao 
*'Ata 
*'Eua, ,  
**Kalau 

## Grupo Vava'u
*A'a 
*Faioa 
*Fangasito 
*Fatumanga 
*Fonuafoʻou 
*Fonualei 
*Fonualei 
*Fonua'unga 
*Fonuaʻoneʻone 
*Fua'amotu (Vava'u) 
*Hakaufasi 
*Hunga,  
**Fofoa 
**Foiata 
**Foilifuka 
**Kalau 
**Luafatu 
**Luamoko 
*Kapa 
**Luakapa 
**Nuku 
*Katofanga 
*Kenutu 
**Lolo 
*Lape 
*Late 
*Lekeleka 
*Luahiapo 
*Lualoli 
*Luatafito 
*Lua'afuleheu 
*Lua'atofua'a 
*Lua'ui 
*Mafana 
*Maninita 
*Mo'unu (Vava'u) 
*Mo'umu'a 
*Nuapapu 
**Alinonga 
**Kitu 
**Lua'ofa 
*Ofu 
*Ovaka 
*Ovalau 
*Pangaimotu 
**Afo 
**Fafine 
**Lotuma 
**Tapana 
**Fānautapu 
***Lautala 
***Nukutahanga 
***Tu'anukulau 
*Sisia 
*Tahifehifa 
*Taula 
*Taunga 
**Ngau 
**Ta'uta 
*Tokū 
*Totokafonua 
*Totokamaka 
*Tu'ungasika 
*Vaka'eitu 
**Kulo 
**Langito'o 
**Tangatasito 
*Vava'u, ou Vava'u lahi, a illa principal,  
**Kiato 
**Koloa 
**Kolotahi 
**Kolo'uta 
**Matu'anua 
**Motulekaleka 
**Nuku 
**Okoa 
**Pousini 
**Tue'ia 
**Tulie 
*'Euaiki 
*'Euakafa 
*'Olo'ua 
*'Oto 
*'Umuna 
*'Utungake 
**Mala 

## Notas
## Véxase tamén
### Outros artigos
*Tonga
Cirrio pequeno

O **cirrio pequeno** (*Apus affinis*) é un paxaro apodiforme da familia dos apódidos.

## Hábitat e reprodución 
Ten unha distribución que vai dende a África subsahariana até o sur de Paquistán, a India e Sri Lanka. A diferenza do cirrio común, que vive máis ó norte, moitos cirrios pequenos son sedentarios, mais algunhas poboación son migratorias e pasan o inverno máis ó sur das súas zonas de distribución habitual.

O cirrio pequeno aniña en buratos de edificios ou cantís, e pon dun a catro ovos por niñada.

## Galería de imaxes 

House Swift (Apus affinis) at nest in Hyderabad, AP W2 IMG 0192.jpg|*Apus affinis* en Hiderabad, na India.
Apus affinis galilejensis MHNT ZOO 2011 11 189 RdN Guinée-Bissau.jpg|

## Notas 
## Véxase tamén 
### Ligazóns externas 
* *Apus affinis* en Flickr
* *Apus affinis* en Avibase
Fotuha'a

'''Fotuha'a''' é unha pequena illa de Tonga, localizada no distrito de Lifuka nas illas Ha'apai en Tonga. Ten unha poboación de 132 habitantes (2006), un diámetro máximo duns 1.560 metros e unha superficie de 1´14&nbsp;km².

## Notas 
## Véxase tamén
### Outros artigos
*Lista de illas de Tonga
Ha'ano

'''Ha'ano''' é unha illa do grupo Ha'apai nas illas de Tonga. Ao sur atópanse as illas de Foa e Lifuka.

A illa ten 6´58&nbsp;km² de superficie. Está perdendo poboación, que se reduciu de 588 habitantes en 1996 a 477 en 2006.

As catro aldeas están situadas na costa oeste. De norte a sur, son:
* Muitoa
* Ha'ano, aldea
* Pukotala
* Fakakakai

Ha'ano é a aldea principal e do distrito, cunha poboación de 135 habitantes. Fakakakai é a aldea máis grande, cunha poboación de 215.

O distrito de Ha'ano inclúe xunto á illa do mesmo nome tamén da illa Mo'unga'one (1´17&nbsp;km², pob. 136 habitantes, a 20&nbsp;km ao oeste), e algunhas illas deshabitadas.

## Notas
Aix (xénero)

***Aix*** é un xénero de aves da orde das anseriformes,  familia dos anátidos e subfamilia dos anatinos, que inclúe dúas especies de patos do hemisferio norte que mostran un marcado dimorfismo sexual, e que foron domesticados e son criados polas súas calidades ornamentais.

## Taxonomía 
### Descrición 
O xénero foi descrito en 1828 polo zoólogo alemán Friedrich Boie.

### Etimoloxía 
*Aix* é unha palabra do grego antigo usada por Aristóteles para referirse a unha ave mergulladora descoñecida, pero que se supón que era un ganso pequeno, un somorgullo ou un pato. 

### Sinónimo 
Ademais de polo seu nome actualmente válido o xénero coñeceuse tamén polo sinónimo:
* *Aeix* Anon., 1883

### Especies 
Como quedou dito, o xénero *Aix* inclúe dúas especies.

* *Aix galericulata* (o pato mandarín)
* *Aix sponsa* (a especie tipo)

Ademais, encontráronse algunhas especies fósiles, como *Aix praeclara*, do mioceno medio de Mongolia.

### Nota taxonómica 
Anteriormente estas especies foron incluídas nun grupo parafilético intermedio entre os anatinos e os tadorninos, e aínda non está moi claro se deberían situarse na subfamilia dos anatinos ou na dos tadorninos.

## Hábitat 
[miniatura|250px|Macho de *[Aix galericulata*.]]
Ambas as especies migran desde as partes setentrionais das súas respectivas áreas de distribución para invernar no sur da área de distribución.

Habitan en regatos e lagoas arboradas de augas tranquilas.

## Características 
As dúas especies son xeralmente consideradas moi atractivas, especialmente os machos multicolores. O xénero presenta un marcado dimorfismo sexual, sendo as femias máis pequenas e menos coloridas.

## Dieta 
Aliméntanse de pequenos crustáceos, insectos e materia vexetal. O pato mandarín é principalmente vexetariano.

## Reprodución 
As dúas especies reproducúcense unha vez ao ano. Son monógamos. O apareamento prodúcese entre febreiro e abril, dependendo da latitude. O tamaño da posta é entre 6 e 15 ovos, e o período de incubación é duns 30 días. Os paatiños son precoces. Saen do niño cun día de vida e son coidados pola nai durante uns 60 días. Os inmaturos teñen unha taxa de mortalidade moi elevada. Os adultos viven normalmente 3 ou 4 anos.

## Estado de conservación 
Ambas as especies están afectadas pola perda de hábitat. A medida que o desenvolvemento humano segue a expandirse, as áreas boscosas preferidas por estes patos seguen a diminuír. A partir de 2016, ambas as especies foran avaliadas pola Unión Internacional para a Conservación da Natureza e dos Recursos Naturais como *LC* (pouco preocupante).

## Notas 
## Véxase tamén 
### Bibliografía 
* Carboneras, Carles; del Hoyo, Josep; Elliot, Andrew & Sargatal, Jordi (1992): "Family Anatidae"  en *Handbook of the Birds of the World. Volume 1 (Ducks, Geese and Swans)*. Barcelona: Lynx Edicions. ISBN 84-87334-10-5.

### Outros artigos 
* Anseriformes
* Anátidos
* Anatinos
* *Aix galericulata*
* *Aix sponsa*

### Ligazóns externas 
* *Aix* na ADW.
* *Aix* na NCBI.
Aix

O topónimo francés **Aix** pode referirse a:

* **Aix**, comuna francesa da rexión do Lemosín, departamento de Corrèze;
* **Aix**, comuna francesa do departamento de Norte, na rexión Norte-Paso de Calais.
* **Aix-en-Diois**, comuna francesa do departamento de Drôme, na rexión Ródano-Alpes.
* **Aix-en-Ergny**, comuna francesa do departamento do Paso de Calais, na rexión Norte-Paso de Calais.
* **Aix-en-Othe**, comuna francesa do departamento de Aube na rexión de Champaña-Ardenas.
* **Aix-en-Provence**, cidade francesa, antiga capital da Provenza, e hoxe unha das subprefecturas do departamento de Bocas do Ródano, na rexión de Provenza-Alpes-Costa Azul.
* **Aix-la-Fayette**, comuna francesa do departamento de Puy-de-Dôme, na rexión de Auvernia.
* **Aix-les-Bains**, comuna francesa do departamento de Savoia, na rexión Ródano-Alpes.
* **Aix-la-Chapelle**, nome dado polos franceses á cidade alemá de Aquisgrán.

## Véxase tamén
* **Advanced Interactive eXecutive**, versión da IBM para o sistema operativo Unix;
* **Aix**, cabra que segundo a mitoloxía grega aleitou a Zeus;
* ***Aix***, xénero de aves da familia dos anátidos.
Floricina

A **floricina** é un 2'-glucósido da floretina (é dicir, está formado por unha molécula de glicosa unida á floretina). Pertence ao grupo das dihidrochalconas, un tipo de flavonoides.

## Distribución 
A floricina é un composto que aparece de forma natural nalgunhas plantas. Pode atoparse no córtex da pereira (*Pyrus communis*), maceira, cereixeira e outras árbores frutais (*Rosaceae*) e é responsable da cor dos pétalos dos caraveis *Dianthus caryophyllus*.

Tamén se atopa nas follas secas de *Lithocarpus litseifolius* utilizada na China para facer unha infusión azucrada.. Atópase tamén nas follas de`plantas da familia Symplocaceae, como *Symplocos vacciniifolia*, *Symplocos lancifolia* e *Symplocos spicata*.

## Propiedades 
A floricina é un sólido cristalino de branco a amarelo cun punto de fusión de 106–109&nbsp;°C. Ten sabor doce e contén catro moléculas de auga no cristal. Por riba dos 200&nbsp;°C, descomponse. É pouco soluble en éter e auga fría, pero soluble en etanol e auga quente. Cunha exposición prolongada a solucións acuosas a floricina sofre hidrólise dando floretina e glicosa.

## Farmacoloxía 
A floricina é un inhibidor competitivo dos cotransportadores de sodio/glicosa celulares SGLT1 e SGLT2; isto reduce o transporte de glicosa renal, diminuíndo a cantidade de glicosa no sangue. A floricina foi estudada pola súa potencial aplicación como tratamento farmacéutico para a diabetes de tipo II, pero desde entón foi superada por outros análogos sintéticos máis selectivos e prometedores, como a canagliflocina e a dapagliflocina. A floricina que se consome oralmente é convertida case enteiramente en floretina por encimas hidrolíticos do intestino delgado. Por exemplo, encima lactase cataliza a conversión de floricina a floretina e glicosa.

## Outros usos 
A floricina pode utilizarse para a fabricación dun colorante amarelo rechamante, moi soluble en auga e estable, por acción do encima polifenol oxidase e oxíxeno. Este colorante chamado POP (produto da oxidación da floricina), podería ser utilizado en confeitaría, xaropes, e mesmo en cosmética substituíndo á tartracina..

## Notas 
## Véxase tamén 
### Outros artigos 
* Chalconoides
* Chalcona
Constante Nogueira

**Constante Nogueira Sardiña**, finado en Santiago de Compostela o 23 de abril de 1932, foi un político galego.

## Traxectoria 
Republicano compostelán, apoiou o societarismo proletario e sufriu cadea e proceso logo da violenta folga xeral que viviu a cidade en 1898. Militou no Partido Radical. Foi membro do Centro Republicano de Santiago en 1930, asistiu a sinatura do pacto de Lestrobe. Finou en Santiago de Compostela o 23 de abril de 1932.

## Notas 
## Véxase tamén 
### Bibliografía 
*
Luna E-6LF

Baixo o nome de **Luna E-6LF**, **Luna E6LF** ou **Luna Ye-6LF** pola súa transliteración da lingua rusa, atópase un modelo sondas espaciais soviéticas composto por dous membros e cuxa misión era entrar en órbita lunar e fotografar a superficie.

## Características 
As sondas Luna E-6LF foron sondas deseñadas para orbitar a Lúa e fotografar a superficie co fin de buscar posibles sitios de aterraxe para os hipotéticos futuros voos tripulados. Houbo dúas sondas E-6LF, a Luna 11 e a Luna 12, ambas exitosas. Entre os obxectivos das sondas estaba estudar as emisións de raios X e raios gamma da Lúa para determinar a composición da superficie, estudar as anomalías gravitatorias e a concentración de meteoritos nas proximidades da Lúa e determinar a intensidade da radiación nas súas proximidades.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-3
*Luna E-6
*Luna E-6LS
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
Joaquín García Labella

**Joaquín García Labella**, nado en Granada o 10 de abril de 1905 e finado na mesma cidade o 25 de agosto de 1936, foi un xurista e político español.

## Traxectoria 
Licenciado en Dereito pola Universidade de Granada, marchou a Francia onde completou estudos cos xuristas Léon Duguit e Roger Bonnard e no Reino Unido na London School of Economics. En 1926 doutorouse na Universidade Central de Madrid, e converteuse en catedrático de dereito administrativo da Universidade de Santiago de Compostela ao ano seguinte. Sufriu a represión da ditadura de Primo de Rivera cando a maioría das universidades protestaron contra o réxime. Integrado nos círculos republicanos galegos, participou no pacto de Lestrobe. A finais de 1930 trasladouse á Universidade de Salamanca como catedrático de dereito político, compatibilizando o traballo co de maxistrado da Audiencia Provincial na sala do contencioso-administrativo. Por permuta con José María Gil-Robles estableceuse definitivamente na Universidade de Granada.

Coa proclamación da República foi nomeado gobernador civil da Coruña (ata xuño dese ano). Incorporouse a Acción Republicana e despois a Izquierda Republicana. En 1932 ocupou o goberno civil de Cádiz e ao ano seguinte o de Sevilla. En 1933 foi Director Xeral de Administración Local, retirándose despois da política activa para reincorporarse á cátedra granadina, aínda que continuou como asesor xurídico do Concello de Granada.

Co golpe de Estado do 18 de xullo de 1936 foi detido acusado de esconder armas no Concello. Consciente dos fusilamentos no cemiterio de Granada que se sucedían sen interrupción, escribiu unha carta de súplica ao capitán sublevado José Nestarés Cuellas, na que se ofrecía para combater no bando franquista, abxuraba das súas ideas e amizades e abrazaba a relixión católica. Foi liberado e deixado a cargo de Nestarés que mantiña unha unidade paramilitar en Viznar, onde Labella foi ingresado en La Colonia, unha especie de prisión privada de Nestarés onde humillaba a Labella obrigándoo a levar un mandil que o identificaba como membro da masonería. Nas cartas que enviou á familia, Labella sinalaba que o obrigaban a cavar as fosas dos fusilados. Despois, vestido de falanxista, Nestarés incorporouno á súa unidade. Durante un acto relixioso o 15 de agosto, García Labella foi recoñecido por un tenente coronel que se dirixiu ao gobernador militar queixándose de que estivese libre e vivo. Pouco despois comunicáronlle o traslado a Granada mediante engano ao dicirlle que ía pasar uns días visitando á súa muller e á súa filla, pero non foi así, sendo xulgado de maneira sumaria e fusilado no cemiterio de San José xunto a outros 37 presos.

## Vida persoal 
Casou na Coruña con Isabel Fernández-España Vigil en decembro de 1931.

## Notas 
## Véxase tamén 
### Bibliografía 
* *
* 
* José Francisco López-Font Márquez, La obra jurídico-administrativa del profesor García Labella, Granada, 2000.
Lista de galegos asasinados en Mauthausen

No BOE do 9 de agosto de 2019, o goberno español publicou unha lista cos nomes dos 4&nbsp;427 españois mortos nos campos de concentración de Mauthausen e de Gusen, que estaba adscrito a este. A lista foi realizada a partir dos traballos dun feixe de historiadores dirixidos polo profesor da Universidade Complutense de Madrid, Gutmaro Gómez Bravo. Nesa listaxe aparecen os nomes de máis de 100 galegos (20 de Lugo, 20 de Ourense, 20 de Pontevedra e 42 da Coruña).
__TOC__

## Notas 
## Véxase tamén 
### Bibliografía 
* 
* 

### Outros artigos
*Campo de concentración de Mauthausen-Gusen
**Stolperstein*
### Ligazóns externas 
*
Andrés Vicente Gómez

**Andrés Vicente Gómez**, nado en Madrid o 16 de setembro de 1943, é un produtor de cine español, á fronte da produtora Lolafilms.
## Traxectoria 
Viúvo da escritora Carmen Rico Godoy desde 2001 e da periodista Concha García Campoy desde o 10 de xullo de 2013.
## Filmografía parcial 
* *Jamón, jamón*, de Bigas Luna
* *Belle Époque*, de Fernando Trueba
* *El día de la Bestia*, de Álex de la Iglesia
* *La Celestina*, de Gerardo Vera
* *Torrente, el brazo tonto de la ley*, de Santiago Segura
* *La comunidad*, de Álex de la Iglesia
* *Torrente 2: misión en Marbella*, de Santiago Segura
* *Isi/Disi. Amor a lo bestia*, de Chema de la Peña
* *Son de mar* (2001), de Bigas Luna
* *La chispa de la vida* (2011), de Álex de la Iglesia

## Véxase tamén 
### Ligazóns externas 
* Páxina de Lolafilms sobre o labor de Andrés Vicente Gómez 
* Andrés Vicente Gómez en IMDb
Susana Giménez

**María Susana Giménez Aubert**, nada en Buenos Aires o 29 de xaneiro de 1944, é unha actriz arxentina de teatro e cinema, máis coñecida polo nome artístico de **Susana Giménez**.

## Filmografía 
* *En mi casa mando yo* (1968)
* *La novela de un joven pobre* (1968)
* *El gran robo* (1968)
* *Fuiste mía un verano* (1969)
* *Tiro de gracia* (1969)
* *Los mochileros* (1970)
* *El mundo es de los jóvenes* (1970)
* *Los neuróticos* (1971)
* *Así es Buenos Aires* (1971)
* *La buscona* (1971)
* *Todos los pecados del mundo* (1972)
* *He nacido en la ribera* (1972)
* *Vení conmigo* (1972)
* *La piel del amor* (1973)
* *La Mary* (1974)
* *Mi novia el...* (1975)
* *Tú me enloqueces* (1976)
* *Los hombres sólo piensan en eso* (1976)
* *La cuenta está saldada* (1976)
* *Basta de mujeres* (1977)
* *El macho* (1977)
* *Un toque diferente* (1977)
* *Yo también tengo fiaca* (1978)
* *Donde duermen dos... duermen tres* (1979)
* *El rey de los exhortos* (1979)
* *A los cirujanos se les va la mano* (1980)
* *Las mujeres son cosa de guapos* (1981)
* *Un terceto peculiar* (1982)
* *Me sobra un marido* (1985)
* *Esa maldita costilla* (1999)
* *Tetro* (2009)
División de Honra de Rugby 1971-1972

A **tempada 1971-1972 da Liga Nacional de rugby** foi a quinta edición da máxima categoría do rugby en España. A liga contou con 8 equipos. O calendario da competición estivo formado por 14 xornadas. Nel enfrontáronse entre si tódolos equipos a dúas voltas, agás dous encontros que foron suspendidos. Ó remate do campionato o Canoe NC saíu campión por segundo ano consecutivo.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.
* 1 punto por encontro xogado.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **Canoe NC** 
|bgcolor=#ffffa5|**38**|| 14 || 12 || 0 || 2 || 205 || 81

|- bgcolor=#EFEFEF align=center
| 2 ||align=left|  CR El Salvador 
|bgcolor=#ffffa5|**33**|| 14 || 9 || 1 || 4 || 197 || 91

|- bgcolor=#EFEFEF align=center
| 3 ||align=left|  UD Samboyana
|bgcolor=#ffffa5|**29**|| 14 || 6 || 3 || 5 || 102 || 125

|- bgcolor=#EFEFEF align=center
| 4 ||align=left|  C.At.San Sebastián 
|bgcolor=#ffffa5|**28**|| 14 || 6 || 2 || 6 || 119 || 162

|- bgcolor=#EFEFEF align=center
| 5 ||align=left|  CD Universitario Barcelona
|bgcolor=#ffffa5|**26**|| 14 || 6 || 0 || 8 || 127 || 138

|- bgcolor=#EFEFEF align=center
| 6 ||align=left|  CD Arquitectura 
|bgcolor=#ffffa5|**26**|| 14 || 6 || 0 || 8 || 152 || 170

|- bgcolor=#EFEFEF align=center
| 7 ||align=left|  CN Barcelona 
|bgcolor=#ffffa5|**25**|| 14 || 5 || 1 || 8 || 102 || 125

|- bgcolor=#EFEFEF align=center
| 8 ||align=left|  CF Barcelona
|bgcolor=#ffffa5|**19**|| 14 || 2 || 1 || 11 || 70 || 182

|- bgcolor=#ffffff align=center
|colspan="15"|
----
>>>
----
En **azul**  o campión de liga (1º).  Malia que o 7º posto correspondía á promoción de permanencia e o 8º ó descenso directo, non houbo ningunha das dúas cousas por mor da ampliación a 10 equipos da seguinte tempada.
|}

* O **Canoe NC** conseguiu o campionato nacional de liga, con 38 puntos en 14 xornadas. Foi o 2º título de liga para o club madrileño.
*Eliminatoria de Promoción (San Baudilio Loobregat): Club Natación Barcelona - CR Cornellá&nbsp; 25-10

## Véxase tamén 
### Ligazóns externas 
* Anuario 1971/1972 da Federación Española de Rugby 
----
Floretina

A **floretina** é unha dihidrochalcona, un tipo de fenol natural. Pode atoparse nalgunhas plantas, como nas follas da maceira.

## Farmacoloxía 
A floretina inhibe o transporte activo de glicosa nas células realizado polos cotransportadores de sodio/glicosa SGLT1 e SGLT2, aínda que a súa inhibición é máis feble que a realizada polo seu derivado floricina. Tomada por vía oral a floricina é case enteirmente convertida en floretina polos encimas hidrolíticos do intestino delgado. Un importante efecto disto é a inhibition da absorción de glicosa no intestino delgado Induce unha perda de urea e diurese cando está combinada con dietas ricas en proteínas.

## Biosíntese e metabolismo 
A floretina prodúcese da mesma maneira que a chalcona: unha molécula de 4-cumaroíl-CoA reacciona con 3 moléculas de malonil-CoA, reacción catalizada polo encima narinxinina-chalcona sintase.

A floretina hidrolase utiliza floretina e auga para producir floretato e floroglucinol.

## Usos 
A floretina tense utilizado nos alimentos como potenciador do sabor doce..

## Glicósidos 
* Floricina. É o 2'-glucósido da floretina.
* Narinxina dihidrochalcona. É un diglicósido da floretina.

## Notas 
## Véxase tamén 
### Outros artigos 
* Floretina-glicosidase
* Chalconoides
* Chalcona
Scipione Rebiba

**Scipione Rebiba**, nado o 3 de febreiro de 1504 en San Marco d'Alunzio (Reino de Nápoles) e finado en Roma o 23 de xullo de 1577, foi un cardeal da Igrexa Católica.

E de particular significación porque a maioría dos bispos católicos vivos, máis dun 95%, poden trazar a súa liñaxe episcopal até el.

## Traxectoria 
Scipione Rebiba naceu en San Marco d'Alunzio, na diocese de Patti da illa de Sicilia. Foi o segundo dos tres fillos que tivo o matrimonio de Francesco Rebiba e Antonia Filingeri, e estudou dereito e teoloxía en Palermo, onde vivía o seu tío Girolamo Filingeri, conde de S. Marco.

Foi ordenado entre 1524 e 1528, cando Giovanni Carandolet era arcebispo de Palermo e recibiu o encargo de atender a igrexa de Santa Maria dei Miracoli en Palermo.

Trasladouse a Roma entre 1536 e 1537, onde entrou en contacto coa Orde dos Cregos Regulares *(teatinos)* que fundara Gian Pietro Carafa, arcebispo de Chieti.

O 16 de marzo de 1541 foi nomeado Bispo auxiliar da arquidiocese de Chieti, rexida polo propio Carafa, e Bispo titular de Amyclae. O propio Carafa, xa papa Paulo IV, elevaríano a cardeal no consistorio do 20 de decembro de 1555. Estes bispos, pola súa parte, consagraron á maioría dos bispos dos seus respectivos países, provocando que outras liñaxes episcopais se extinguiran. Outros papas procedentes desta liñaxe, como Clemente XIII ou Bieito XIV tamén ordenaron a un gran número de bispos, multiplicando esta liña.

Porén, aínda que se coñece a data da consagración episcopal de Rebiba, o 16 de maio de 1541, descoñécese quen foi quen o consagrou como bispo. Asúmese polo xeral que sería o propio Gian Pietro Carafa, de quen foi bispo auxiliar e quen o nomeou cardeal, e ao que permaneceu unido durante a súa carreira eclesiástica. Aínda así non hai evidencia disto.

## Notas 
## Véxase tamén 
### Bibliografía 
* 

### Outros artigos 
* Sucesión apostólica

### Ligazóns externas 
* Apostolic Succession in the Roman Catholic Church, 
* The Cardinals of the Holy Roman Church - Scipione Rebiba ,
La Verneda i la Pau

**La Verneda i la Pau** é un dos barrios que conforman o distrito barcelonés de Sant Martí. Nel atópase o núcleo orixinario do antigo pobo de Sant Martí de Provençals, que data do ano 1052, malia que agora sabemos que xa no século I a.C. había asentamentos romanos polos grandes restos atopados da Vila Romana da Verneda coa Ponte do Traballo en agosto de 2011, así como outros restos romanos baixo a derrocada masía Can Nyau no extremo montaña da Rambla Prim e mesmo fixéronse achados de restos neolíticos que aínda se teñen que estudar. O seu nome fai referencia ás árbores que crecen á marxe dos ríos, os amieiros (*verns* en catalán).

Ata a década de 1950 do século pasado, o territorio que comprende estaba ocupado maioritariamente por campos de cultivo e unhas cantas masías (Can Planas, Ca l'Arnó, Can Riera, Can Cadena). No final do século XIX pintores como Isidre Nonell, Joaquim Mir, Juli Vallmitjana, Ricard Canals, Ramon Pichot e Adrià Gual, coñecidos como a *colla del Safrà*, ían pintar aos campos da Verneda de Sant Martí.

O barrio actual orixinouse na década de 1950 a causa da gran demanda de vivendas xerada pola chegada masiva de inmigrantes, cunha alta densidade de edificios e de poboación e, naquel momento, unha falta total de equipamentos e servizos. Grazas á continuada reivindicación veciñal o barrio mellorou a súa situación e construíronse varios equipamentos.

## Véxase tamén 
### Ligazóns externas 
* La Verneda i la Pau, na páxina do Concello de Barcelona